《秋日邦相署中对菊作篇末兼期枉过》
明代·胡应麟

仙令裁花自国工，幽香竞吐曲阑中。瑶台骤立霜千朵，玉砌浑攲露一丛。

摘处杜陵堪岁晚，餐来屈子未途穷。白衣剩有江州酝，莫遣东篱怅望同。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。